stanford-oval/wikipedia huggingface dataset:
Martine Ek Hagen

| Martine Ek Hagen |
| --- | --- |

Henkilötiedot
Syntynyt: 4. huhtikuuta 1991 (ikä 33) Enebakk, Norja
Uran tiedot
Seura:  IL BUL
Laji:  maastohiihto 
Maailmancup
Kaudet:  2011–2018
Paras sijoitus:  1
Voitot:  1
Palkintokorokkeella:  1
 Tietolaatikko päivitetty 27. heinäkuuta 2020 
Martine Ek Hagen (s. 4. huhtikuuta 1991) on norjalainen uransa lopettanut maastohiihtäjä. Hän edusti seuratasolla IL BUL -seuraa.
Nuorten MM-kilpailuissa Otepäässä 2011 Hagen sijoittui viiden kilometrin vapaan hiihtotavan matkalla neljänneksi ja otti kymmenen kilometrin yhdistelmäkilpailussa hopeaa. Viestissä hän oli mukana Norjan kultaa voittaneessa joukkueessa. Alle 23-vuotiaiden MM-kilpailuissa Erzurumissa 2012 Hagen saavutti kultaa 15 kilometrin yhdistelmäkilpailussa ja pronssia 10 kilometrin perinteisen hiihtotavan kilpailussa. Val di Fiemmen alle 23-vuotiaiden MM-kilpailuissa 2014 Hagen voitti kultaa 10 kilometrin perinteisen hiihtotavan kilpailussa sekä 15 kilometrin yhdistelmäkilpailussa. Falunin MM-kilpailuissa 2015 hän oli 15 kilometrin yhdistelmäkilpailussa ja 30 kilometrin perinteisen kilpailussa kahdestoista.
Hagen kilpaili maastohiihdon maailmancupissa ensimmäisen kerran Drammenissa helmikuussa 2011 sijoittuen 10 kilometrin perinteisen hiihtotavan kilpailussa 30:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Falunin finaalitapahtumassa 2012. Ensimmäisen palkintosijansa hän saavutti voitettuaan Rybinskin yhdistelmäkilpailun tammikuussa 2015. Norjan viestijoukkueessa hän on voittanut yhden kilpailun.
Hagen lopetti uransa keväällä 2018.
Mark Ferner

| Mark Ferner> Henkilötiedot |
| --- | --- |
Koko nimi:  Mark E. Ferner
Syntynyt: 5. syyskuuta 1965 Regina, Saskatchewan, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  88 kg
Pelaajaura
Pääsarjaura:  1985–2001
NHL-varaus:  194. varaus, 1983 Buffalo Sabres
Valmennusura
Vuodet:  2002–2019
Mark E. Ferner (s. 5. syyskuuta 1965 Regina, Saskatchewan) on kanadalainen uransa lopettanut jääkiekkoilija, pelipaikaltaan puolustaja. Hän pelasi urallaan 91 NHL-ottelua Buffalo Sabresissa, Washington Capitalsissa, Anaheim Mighty Ducksissa ja Detroit Red Wingsissä.
Ferner teki NHL-urallaan yhteensä 3 maalia, 10 syöttöpistettä ja 13 tehopistettä. Rangaistusminuutteja hän keräsi yhteensä 51. Ferner pelasi urallaan myös 486 AHL-ottelua ja teki niissä 226 tehopistettä.
Aiheesta muualla

Mark Ferner Elite Prospects. Everysport Media Group AB. (englanniksi)
Mark Ferner The Internet Hockey Databasessa (englanniksi)
Medeon

Medeon (kreik. Μεδεών) voi viitata seuraaviin paikkoihin Kreikassa:
Medeon, antiikin aikainen kaupunki Boiotiassa
Medeon, antiikin aikainen kaupunki Fokiissa
Medeon eli Medion, antiikin aikainen kaupunki Akarnaniassa
Medeón, entinen kunta ja nykyinen Áktio-Vónitsan kunnan kunnallisyksikkö Aitolia-Akarnanian alueyksikössä Länsi-Kreikan alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Medeon”, voi hakea sivunnimihaulla, laajalla sivunnimihaulla tai tekstihaulla.
Miamin pörssi

Miamin pörssi (engl. Miami stock exchange tai MS4X) on valuutan, johdannaisten ja arvopapereiden vaihtopörssi Miamissa, Floridassa, Yhdysvalloissa. Se palvelee tärkeinpänä markkinapaikkana 27:lle Latinalaisen amerikan ja Karibian seudun valuutoille, joita kollektiivisesti kutsutaan termillä "G27".
Miamin roomalaiskatolinen arkkihiippakunta

Arkkihiippakunnan vaakuna
Miamin roomalaiskatolinen arkkihiippakunta on katolisen kirkon hiippakunta, jonka alueella ovat Browardin piirikunta, Miami-Daden piirikunta ja Monroen piirikunta Floridassa. Se perustettiin 7. lokakuuta 1958 ja Coleman Carrollista tuli sen ensimmäinen piispa.
Megáli Panagían luostari

| Megáli Panagían luostari Μονή Μεγάλης Παναγίας |
| --- | --- |
 Megáli Panagían luostari.
Sijainti:  Koumaradaíoi, Anatolikí Sámos, Pohjois-Egean saaret, Kreikka
Koordinaatit:  37°41′44″N, 26°50′32″E
Kirkkokunta:  ortodoksinen kirkko
Tyyppi:  munkkiluostari
Perustettu:  1586
Asukkaita:  7
Tyylisuunta:  jälkibysanttilainen
Lisää rakennusartikkeleitaArkkitehtuurin teemasivulla
Megáli Panagían luostari (kreik. Μονή Μεγάλης Παναγίας, Moní Megális Panagías, ”Suuren Neitsyt Marian luostari”) on ortodoksinen luostari Sámoksen saarella Kreikassa. Se sijaitsee saaren eteläosassa noin 1,5 kilometriä etelään Koumaradaíoin kylästä ja noin 10 kilometriä länteen Pythagóreiosta.
Megáli Panagían luostaria ja sen kirkko.
Luostari on perustettu vuonna 1586, ja se on saaren toiseksi vanhin luostari. Sen perustivat munkkiveljekset Neilos ja Dionysios. Luostari on omistettu Neitsyt Marian kuolonuneen nukkumiselle. Sanotaan, että luostari olisi rakennettu antiikin aikaisen Artemiin temppelin paikalle. Luostari oli merkittävässä osassa kreikkalaisen kulttuurin ylläpitäjänä saarella osmanivallan aikana.
Luostarin kirkko eli katholikon on rakennettu vuonna 1593. Se edustaa bysanttilaista tyyppiä, ja se on ristinmuotoinen ja varustettu kupolilla. Kirkkoon kuuluu apostoleille Pietari ja Paavali omistettu kappeli, joka on sen vanhin osa vuodelta 1587. Kirkossa on puusta kaiverrettu ikonostaasi, ja sen seinät on koristeltu seinämaalauksin.
Vuonna 2011 luostarissa oli 7 asukasta.
Aiheesta muualla

Kuvia tai muita tiedostoja aiheesta Megáli Panagían luostari Wikimedia Commonsissa
Marie Tussaud

| Anna Maria Tussaud |
| --- | --- |

Henkilötiedot
Syntynyt: 1. joulukuuta 1761 Strasbourg, Ranska
Kuollut: 16. huhtikuuta 1850 (88 vuotta) Lontoo, Englanti
Kansalaisuus:  Ranskalainen
Anna Maria "Marie" Tussaud (o.s. Grosholtz, 1. joulukuuta 1761 – 16. huhtikuuta 1850) oli ranskalainen vahataiteilija, joka tunnetaan teoksistaan ja perustamastaan Madame Tussauds -vahakabinetista.
Tussaud syntyi Strasbourgissa. Tussaud'n isä, Joseph Grosholtz, oli kuollut seitsenvuotisessa sodassa kaksi kuukautta ennen lapsensa syntymää. Tussaud muutti äitinsä Anne-Marie Walderin kanssa Berniin, jossa äiti työskenteli tohtori Philippe Curtiuksen kodinhoitajana. Curtius oli lääkäri, joka käytti vahamalleja anatomian havainnointiin ja siten esitteli vahataiteen Tussaud'lle.
Ranskan vallankumous

Asuessaan Pariisissa Tussaud oli osallisena Ranskan vallankumouksessa ja tapasi muun muassa Maximilien Robespierren ja Napoleonin. Tussaud pidätettiin ja pakotettiin tekemään monen tunnetun vallankumousuhrin, kuten Ludvig XVI:n, Marie Antoinetten, Jean-Paul Maratin ja Robespierren kuolinnaamiot.
Englannissa

Tussaud lähti Lontooseen vuonna 1802, mutta ei pystynyt palaamaan Ranskaan Napoleonin sotien johdosta. Tänä aikana hän perusti ensimmäisen pysyvän näyttelynsä Baker Streetille. Vahakabinetti siirtyi Tussaud'n pojanpojan, Joseph Randallin siirtämänä nykyiselle paikalleen, Marylebone Roadille vuonna 1884.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marie Tussaud
Käännös suomeksi
Megála Kalývia

| Megála Kalývia Μεγάλα Καλύβια |
| --- | --- |
 Kunnallisyksikön sijainti
 Megála Kalývia
 Koordinaatit: 39°29′53″N, 21°47′19″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Tríkala
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  260105
Väkiluku (2011):  2 798
 – Kylä­yhdys­kunta:  1 849
 – Kylä:  1 849
Aikavyöhyke:  UTC+2
 – Kesäaika:  UTC+3
Rekisterikilpi:  TK
Infobox OKVirheellinen NIMI-arvo: 
Megála Kalývia (kreik. Μεγάλα Καλύβια; myös Megála Kalívia) on Kreikan kylä sekä samanniminen Tríkalan kunnan kunnallisyksikkö (Δημοτική Ενότητα Μεγάλων Καλυβιών, Dimotikí Enótita Megálon Kalyvión) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 2 798 ja varsinaisen Megála Kalývian kylän väkiluku 1 849 (vuonna 2011).
Megála Kalývian kylä sijaitsee linnuntietä noin seitsemän kilometriä etelään Tríkalan kaupungista. Megála Kalývian kunnallisyksikkö käsittää Tríkalan kunnan eteläosan. Megála Kalývia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Kóziakaksen, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat

Megála Kalývian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agía Kyriakí | Agía Kyriakí | 427 |
| Glínos | Glínos | 522 |
| Megála Kalývia | Megála Kalývia | 1 849 |
Yhteensä: 2 798
Miami bass

| Miami bass |
| --- | --- |
Alkuperä:  hip hop, elektro, breakbeat, bass music
Alkuperämaa:  Yhdysvallat (Miami, Florida)
Kehittymisen ajankohta:  1980-luku
Tyypillisiä soittimia:  Roland TR-808, turntable, rumpukone, sampleri, syntetisaattori, beatbox
Miami bass (tunnettu myös nimillä booty music ja booty bass) on hip hopin ja elektron alalaji, joka popularisoitui 1980-luvun ja 1990-luvun Floridassa. Se on tunnettu TR-808:n bassorummun käytöstä, keskinopeasta tempostaan ja kiistanalaisista lyriikoistaan.
Mikael Granvik

Mikael Granvik (s. 1977) on suomalainen tähtitieteen tutkija Helsingin yliopistossa ja Luulajan teknillisessä yliopistossa. Hän on ollut tutkijana myös Paikkatietokeskuksessa, jonka vastuulla on Suomeen putoavan avaruusromun seuranta. Hän on kehittänyt tilastollisia menetelmiä asteroidien tunnistamiseksi. Hänen mukaansa on asteroidi 14328 saanut nimen Granvik.
Martine McCutcheon

McCutcheon vuonna 2010.
Martine Kimberley Sherri Ponting eli McCutcheon (s. 14. toukokuuta 1976) on brittiläinen laulaja ja näyttelijä. Hän nousi jo debyyttialbumillaan (You Me & Us, 1999) brittilistan kakkoseksi. Single "Perfect Moment" oli useammassakin maassa listaykkönen.
McCutcheon on näyttelijänä esiintynyt esimerkiksi televisiosarjassa EastEnders ja elokuvassa Rakkautta vain (2003). Hän on julkisuuden henkilö, jonka lukuisat rakkaussuhteet ovat olleet näkyvästi esillä maan tiedotusvälineissä.
Aiheesta muualla

Martine McCutcheon Internet Movie Databasessa. (englanniksi)
Mass Effect

| Mass Effect |
| --- | --- |

Kehittäjä:  BioWare (Xbox 360) Demiurge Studios (Windows)
Julkaisija:  Microsoft Game Studios (Xbox 360) Electronic Arts (Windows)
Jakelija:  Microsoft Store, EA Store, PlayStation Store, Steam, Humble Store ja Origin
Suunnittelija:  Casey Hudson Preston Watamaniuk
Käsikirjoittaja:  Drew Karpyshyn Mac Walters
Säveltäjä:  Jack Wall Sam Hulick Richard Jacques David Kates
Pelisarja:  Mass Effect
Pelimoottori:  Unreal Engine 3
Julkaistu:  Xbox 360AUS 16. marraskuuta 2007NA 20. marraskuuta 2007EU 23. marraskuuta 2007JP 21. toukokuuta 2009 WindowsNA 28. toukokuuta 2008AUS 5. kesäkuuta 2008EU 6. kesäkuuta 2008
Lajityyppi:  toimintaroolipeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo PEGI: 18
Alusta:  Microsoft Windows, Xbox 360
Jakelumuoto:  DVD, digitaalinen lataus, Steam, Origin
Lisää peliartikkeleitaVideopelien teemasivulla
Infobox OK    : 
Mass Effect on BioWaren ja Demiurge Studiosin kehittämä sekä Microsoft Game Studiosin ja Electronic Artsin julkaisema Mass Effect -toimintaroolipelisarjan ensimmäinen osa. Peli julkaistiin vuonna 2007 Xbox 360:lle ja seuraavana vuonna Microsoft Windowsille.
Pelin tapahtumat sijoittuvat vuoteen 2183. Pelaaja ohjaa komentaja Shepardia, joka lähtee tutkimaan avaruutta aluksellaan SSV Normandylla ja samalla jahdaten Eden Primen tapahtumien jälkeen entistä Spectre-agenttia, Sarenia. Tarina kietoutuu vanhan ulkoavaruuden olioiden profetian ympärille, jonka mukaan joka 50 000. vuosi ulkopuolinen rotu tulee galaksiin ja tuhoaa kaiken tähtienväliseen matkustukseen kykenevän orgaanisen elämän. Heidän paluunsa aika on lähellä ja Sarenin, sekä Gethien avustuksella se tulee pian.
Pelin jatko-osa Mass Effect 2 julkaistiin 28. tammikuuta 2010. Trilogian päättävä osa; Mass Effect 3 julkaistiin 9. maaliskuuta 2012.
Pelaaminen

Alussa pelaajan on luotava Shepard-sukunimeä kantava pelihahmo. Tälle hahmolle on valittava sukupuoli, etunimi, ulkonäkö ja alkuperä, eli onko hän varttunut maassa, avaruussiirtokunnassa vai aluksella ja onko hän ollut sotilaana armoton taistelija, kunnioitettu sotasankari vai epäonnistuneen tehtävän ainoa selviytyjä. Pelaaja saa tietyn ajan päästä käyttöönsä SSV Normandy -nimisen huipputeknologiaa sisältävän avaruusaluksen. Tällä aluksella Shepard voi matkustaa ympäri linnunrataa suorittamassa tehtäviä, keräämässä miehistöä tai tutkimassa planeettoja ja aurinkokuntia. Peli sisältää keskustelujärjestelmän, missä pelaaja voi päättää itse mitä hahmonsa puhuu ja sillä on yleensä jokin vaikutus pelin maailmaan ja tarinan kulkuun. Pelaajan luoma hahmo on myös käytettävissä pelin jatko-osissa.
Pelaaminen > Taisteleminen

Pelissä olevat aseet on jaettu neljään ryhmään: rynnäkkökiväärit, pistoolit, tarkkuuskiväärit ja haulikot. Aseissa on rajaton määrä ammuksia, minkä vuoksi niitä ei tarvitse ladata, mutta ne ovat herkkiä ylikuumenemaan, joten pelaajan pitää välillä odottaa aseen jäähtymistä. Vihollisilla oleva elämämittari näytetään punaisena ja sen kuluttua loppuun vihollinen kuolee (poikkeuksena kroganit, jotka taintuvat maahan ja heräävät uudelleen muutaman sekunnin päästä, ellei pelaaja ehdi tänä aikana tappaa niitä). Vihollisilla on myös kilveksi kutsuttu voimakenttä, joka suojaa jonkin aikaa iskuilta ja latautuu uudelleen, kunhan se ei vähään aikaan rasitu.
Aseisiin ja panssareihin voidaan ostaa erilaisia päivityksiä, jotka antavat erilaisia bonuksia aseen tai panssarin eri ominaisuuksiin, kuten vahinkoon, kilven latausnopeuteen tai se voi mahdollistaa viholliset jäädyttävien luotien ampumisen, myös täysin uusia aseita tai panssareita voi saada. Uusia aseita, panssareita tai päivityksiä voi löytää ympäristöstä, saada kuolleilta vihollisilta tai ostaa pelin kaupoista. Pelaaja voi myös heittää halutessaan kranaatteja, jotka nykyaikaisista kranaateista poiketen voi räjäyttää haluamallaan hetkellä. Taisteluissa täytyy turvautua myös erilaisiin mass effect -kenttää hyödyntäviin erikoisvoimiin, joilla voi esimerkiksi saada vihollisen lentämään pitkän matkan päähän, poistamaan viholliselta kilven tai vaikka luomaan itselleen ylimääräisen kilven.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (X360) 91.24% (PC) 89.70%
Metacritic: (X360) 91/100 (PC) 89/100
Arvostelupisteet
Julkaisu: Pisteet
1UP.com: A
Computer and Video Games: 9.0/10
Edge: 7/10
Electronic Gaming Monthly: 9.17/10
Eurogamer: 8/10
Game Informer: 9.75/10
GamePro: (4.75/5)
GameSpot: (PC) 9.0/10 (X360) 8.5/10
GameSpy: 
GamesRadar: 9/10
GameTrailers: 9.6/10
IGN: 9.4/10
Official Xbox Magazine: 10/10
X-Play: 
MobyGames: 360: 91/100 PC: 89/100
Mass Effect sai yleisesti hyvän vastaanoton. GameRankings antoi Xbox-versiolle pisteet 91,24 % ja Windows-versiolle pisteet 89,70 %. Metacritic taas antoi Xbox-versiolle 91 pistettä 100:sta ja Windows-versiolle 89 pistettä sadasta. Game Informer antoi pelille 9,75 pistettä kymmenestä kommentoiden ”pelin olevan iso scifipeli, joka otti suuren harppauksen eteenpäin” ja että se ”aloittaa uuden interaktiivisen tarinankerronnan”. Suurimmat negatiiviset pisteet tulivat balanssi ongelmista ja tekoälyn toimimattomuudesta taistelutilanteissa. Official Xbox Magazine antoi pelille täydet kymmenen pistettä. Arvion mukaan peli on loistava scifiromaani videopelimuodossa. Se sekoittaa hyvän tarinan ja on raa’an toiminnan parhaita pelejä. OXM:n arvostelija kehui myös peliä sanomalla: ”Se on paras peli jota olen koskaan pelannut”, ja huomautti, että se oli ”paras tarina koskaan kerrottu videopelissä”
Aiheesta muualla

Mass Effect MobyGamesissa (englanniksi)
Virallinen sivusto (englanniksi)
Mass Effect Experience (englanniksi)
The Complete Mass Effect Wiki (englanniksi)
Mass Effect Wiki (Wikia) (englanniksi)
Suomen Mass Effect Wiki (suomeksi)
Mass Effect Planet (englanniksi)
Mass Effect arvosteluja Metacriticissä (englanniksi)
Mass Effect Forums (englanniksi)
Mikael Gunnulfsen

| Mikael Gunnulfsen> Henkilötiedot |
| --- | --- |
Syntynyt: 25. maaliskuuta 1993 (ikä 31)
Uran tiedot
Seura:  Ørn IF
Laji:  maastohiihto
Maailmancup
Kaudet:  2016–
Paras sijoitus:  8.
 Tietolaatikko päivitetty 29. joulukuuta 2022 
Mikael Gunnulfsen (s. 25. maaliskuuta 1993) on norjalainen maastohiihtäjä. Hän edustaa Ørn IF:ää.
Gunnulfsen kilpaili maailmancupissa ensimmäisen kerran 3. helmikuuta 2016 Drammenissa perinteisen hiihtotavan sprintissä, jossa hän oli 33:s. Hänen paras sijoituksensa maailmancupin yksilökilpailussa on kahdeksas sija, jonka hän saavutti 50 kilometrin perinteisen yhteislähdössä Oslossa maaliskuussa 2019 ja toisen kerran 10 kilometrin perinteisen kilpailussa Beitostølenissä joulukuussa 2022. Beitostølenissä hän oli myös mukana Norjan kakkosjoukkueessa, joka voitti 4×5 kilometrin sekaviestin.
Skandinavia Cupissa Gunnulfsen voitti 10. tammikuuta 2016 Östersundissa 15 kilometrin perinteisen hiihtotavan kilpailun. Se oli samalla hänen ensimmäinen sijoituksensa kymmenen parhaan joukossa. 12. maaliskuuta 2016 Gunnulfsen saavutti toisen palkintopallisijoituksensa oltuaan toinen Otepäässä kymmenen kilometrin perinteisen hiihtotavan kilpailussa. Kolmannen kerran hän nouis palkintokorokkeelle sijoituttuaan toiseksi Falunissa 15 kilometrin perinteisen kilpailussa 8. tammikuuta 2022. Cupin kokonaiskilpailussa hän on ollut parhaimmillaan kahdeksas kaudella 2019–2020.
Gunnulfsen oli mukana alle 23-vuotiaiden MM-kilpailuissa Romanian Râșnovissa 2016 saavuttaen pronssia 15 kilometrin perinteisen hiihtotavan kilpailussa. Hän hiihti kilpailuissa myös 15 kilometriä vapaalla hiihtotavalla ollen 19:s.
Miamin eläintarha

Miamin eläintarhan sisäänkäynti
Rewantiikeri Carlita Miamin eläintarhassa.
Miamin eläintarha (engl. Zoo Miami, myös Miami–Dade Zoological Park and Gardens) on Miamissa sijaitseva eläintarha, joka on kaikista eläintarhoista suurin Floridan osavaltiossa ja viidenneksi suurin koko Yhdysvaltain alueella.
Miamin eläintarha on ainoa ilmastoltaan subtrooppinen eläintarha Yhdysvaltain mannerosissa. Eläintarhan juuret ovat vuonna 1948 Key Biscaynen saarelle perustetussa Crandon Park Zoossa. Vuoden 2023 tilanteessa Miamin eläintarhassa oli yli 2 500 eläinyksilöä, jotka edustivat kaikkiaan yli neljääsataa eri eläinlajia. Eläintarhan alueella oli edustettuina myös yli 750 puu- ja kasvilajia. Eläintarhan tarjontaan kuului lisäksi toistasataa erikoisnäyttelyä.
Miamin eläintarha kuuluu Association of Zoos and Aquariumsiin. Tilikaudella 2021 Miamin eläintarha saavutti suurimman kävijämääränsä koko historiansa aikana vastaanottamalla yli miljoona vierasta.
Matt Carey

| Matt Carey |
| --- | --- |

Henkilötiedot
Syntynyt: 28. helmikuuta 1992 (ikä 32) Hamilton, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  184 cm
Paino:  86 kg
Pelaajaura
Pääsarjaura:  2014–
Aik. seurat:  Chicago Blackhawks (NHL) Rockford IceHogs (AHL) Iowa Wild (AHL) Quad City Mallards (ECHL) Hartford Wolf Pack (AHL) Grand Rapids Griffins (AHL) Karlskrona HK (Alls.) Rögle BK (SHL) Schwenninger Wild Wings (DEL) Leksands IF (SHL) Düsseldorfer EG (DEL)
Matt Carey (s. 28. helmikuuta 1992 Hamilton, Ontario, Kanada) on kanadalainen jääkiekkoilija. Carey on pelannut ammattilaisurallaan kaksi ottelua NHL:ssä ja lisäksi AHL- ja ECHL-sarjoissa.
Ura

Carey pelasi St. Lawrencen yliopistossa ennen kuin teki vapaana pelaajana kaksivuotisen tulokassopimuksen Chicago Blackhawksin kanssa 20. maaliskuuta 2014.
Carey pelasi ensimmäisen NHL-pelinsä 28. maaliskuuta 2014, kun Blackhawks hävisi 5–3 Ottawa Senatorsille. Ottelussa hän sai yhden kahden minuutin jäähyn ja −1 plus/miinus-tilastoonsa. Lisäksi hän ohjasi Cody Cecin laukauksen omaan maaliin. Carey teki ensimmäisen NHL-maalinsa 12. huhtikuuta Nashville Predatorsin Pekka Rinnettä vastaan.
Kun Careyn tulokassopimus loppui, Chicago ei enää tarjonnut hänelle jatkosopimusta, joten hän siirtyi vapaiden pelaajien markkinoille. 13. heinäkuuta 2015 hän teki yksivuotisen sopimuksen Minnesota Wildin AHL-farmiseura Iowa Wildin kanssa. Wildissa Carey pelasi 21 ottelua ja Wildin farmiseurassa ECHL:n Quad City Mallardsissa 49 ottelua. Hän oli 47 pisteellään Mallardsin kolmanneksi eniten pisteitä tehnyt pelaaja.
Carey teki kesällä 2016 sopimuksen AHL-seura Hartford Wolf Packin kanssa.
Yksityiselämä

Myös Careyn veli Greg Carey pelaa jääkiekkoa ammattilaistasolla Arizona Coyotesin organisaatiossa.
Tilastot

Käännös suomeksi
Mes que un slut

| Mes que un slut Laiska Leppone |
| --- | --- | --- |

Studioalbumin tiedot
 Julkaistu: elokuu 2012
 Tuottaja(t): Laiska Leppone
 Tyylilaji: gangsta rap
 Levy-yhtiö: Firma Records
Laiska Lepposen muut julkaisut
| HuudiBoogie 2009 | Mes que un slut 2012 | Kaikki tuntee apinan 2018 |
Mes que un slut on rap-artisti Laiska Lepposen elokuussa 2012 julkaistu studioalbumi.
Kappaleet

Intro – 0.34
Sata kaljaa – 3.33  (mukana Timo Kotipoltto)
Röis – 4.14
Kotimies – 3.22
Violetti Cadillac – 4.33
JackSkunk – 3.23  (mukana Poikkeus)
Oven takana – 3.10
Hyvää – 3.34  (mukana Timo Kotipoltto)
Lyyrinen kukka – 3.35  (mukana Chydeone)
Arvostelut

Redrum-187:
Tuoreet Platat:
Matt Carkner

| Matt Carkner |
| --- | --- |

Henkilötiedot
Syntynyt: 3. marraskuuta 1980 (ikä 43) Winchester, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  193 cm
Paino:  105 kg
Seura
Seura:  Bridgeport Sound Tigers
Sarja:  AHL
Tehtävä:  apulaisvalmentaja
Pelaajaura
Pääsarjaura:  2001–2016
Seurat:  Cleveland Barons (AHL) San Jose Sharks (NHL) W-B/Scranton Penguins (AHL) Binghamton Senators (AHL) Ottawa Senators (NHL)   New York Islanders (NHL)   Bridgeport Sound Tigers (AHL)
NHL-varaus:  58. varaus, 1999 Montréal Canadiens
Matthew "Matt" Carkner (s. 3. marraskuuta 1980 Winchester, Ontario) on kanadalainen jääkiekkoilija ja jääkiekkovalmentaja. Hän pelasi urallaan puolustajana kolmessa NHL-joukkueessa. Suurimman osan urastaan Carkner pelasi farmisarja AHL:ssä.
Ura > Juniorisarjoissa

Carkner pelasi ennen ammattilaisuraansa neljän kauden ajan, vuodesta 1997 vuoteen 2001, Peterborough Petesissä juniorisarja OHL:ssä. Hän sai NHL-varauksen, kun Montréal Canadiens varasi hänet numerolla 58 varaustilaisuuden 1999 toisella kierroksella, muttei lopulta pelannut joukkueessa yhtään ottelua, vaan teki kesäkuussa 2001 vapaana pelaajana sopimuksen San Jose Sharksin kanssa.